  Майя Бывальцева Йӧл кысконэз будэтонъя 2015–2020 аръёслы чаклам улосвыл программаез быдэстон улсын 2017-тӥ арын Удмуртиысь гурт возёсъёс скал гидъёс пуктон понна 247 миллион 400 сюрс манет басьтӥзы. Элькунысь гурт возёсъя но сиён-юонъя министерство вылэ чӧлскыса, со сярысь ивортэ улосвыл тӧролэн но кивалтэтлэн пресс-службазы. 2017-тӥ арын улосвыл программая 25 фермаос 247,4 миллион манет тыр субсидиос басьтӥзы. 2018-тӥ арлы тросгес чакламын — 326,6 миллион манет Александр Свинин, Удмуртиысь кивалтэтлэн тӧроезлэн нырысетӥ воштӥсезСолэн верамезъя, программаез дугдытон матысь дыре чакламын ӧвӧл, скал гидъёсты пуктонлы юрттэт азьланяз но луоз. Йӧл поттон — элькунысь агропром огъетэз азинтонлэн валтӥсь ӧрез луэ, соин ик ми удыслы юрттонэз азьланьтомы улосвыл программа улсын но, озьы ик федерал коньдонэз кыскыса но федерал программаосы пыриськыса. <…> Агропром огъетлы ватсаса коньдон шедьтыны луонлык кылдӥз ке, со та валтӥсь ӧрлы сётэмын луоз Александр Свинин, Удмуртиысь кивалтэтлэн тӧроезлэн нырысетӥ воштӥсезАлександр Свинин верамъя, тулыспалэ йӧл поттӥсьёсын но переработчикъёсын ӵош йӧллы пудо вордон удысэз азинтонлэсь учкетсэ (концепцизэ) кылдытозы, отын удыслэсь 3–5 арлы луонлыкъёссэ пусъёзы. Тодэ вайытом, йӧл поттонэз будэтонъя 2015–2020 аръёслы чаклам программаын пудо вордӥсьёслы куд-ог капчиятонъёс чакламын, кылсярысь, выль гид пуктэм понна одӥг пудо интылы 50 сюрс манет берыкто. Ватсалом, азьвылгес ивортэмын вал, Удмуртиысь гурт но фермер возёсъёс 2017-тӥ арын 680 сюрс 400 тонна йӧл кыскизы шуыса, азьвыл арен ӵошатыса, со 4,7 процентлы тросгес. Озьы ке но, Александр Свинин верамъя, 2020-тӥ арозь йӧл кысконэз араз 1 миллион тоннаозь будэтыны ужпум «нырысь ик быдэстонтэм вал». Соин ик элькунын гурт возёсэз азинтонъя выль стратегия кылдытозы. Тегъёс: Удмуртия гуртвозёс йӧл пудовордон АлександрСвинин  